kardosdrur/scandi-wiki huggingface dataset:
Trestribede flag

Trestribede flag udgør en tredjedel af verdens flag i dag. Mange er inspirerede af det franske Tricoloren, og de er ofte skabt under revolutioner mod kongemagten eller besættelsesstyrker.

Historie
Det første trestribede flag i Frankrig vajede hen over Paris' gader 21. oktober 1790, kort efter revolutionen. Flaget er blevet brugt lige siden, dog med undtagelse af årene 1815-1830. Farverne blå og rød er tager fra Paris' byflag.

Liste over trestribede flag

Afrika

 Camerouns flag (med symbol)
 Egyptens flag (med symbol)
 Elfenbenskystens flag
 Etiopiens flag (med symbol)
 Gabons flag
 Ghanas flag
 Guineas flag
 Lesothos flag (med symbol)
 Libyens flag (med symbol)
 Malawis flag (med symbol)
 Malis flag
 Nigers flag (med symbol)
 Nigerias flag
 Rwandas flag (med symbol)
 Senegals flag (med symbol)
 Sierra Leones flag
 Sudans flag (med symbol)
 Tchads flag
 Ækvatorialguineas flag (med symbol)

Asien

 Afghanistans flag (med symbol)
 Burmas flag (med symbol)
 Cambodjas flag (med symbol)
 Forenede Arabiske Emiraters flag (med symbol)
 Indiens flag (med symbol)
 Iraks flag (med symbol)
 Irans flag (med symbol)
 Jordans flag (med symbol)
 Kuwaits flag (med symbol)
 Laos' flag (med symbol)
 Libanons flag (med symbol)
 Mongoliets flag (med symbol)
 Syriens flag (med symbol)
 Tadsjikistans flag (med symbol)
 Yemens flag

Europa

 Andorras flag (med symbol)
 Armeniens flag
 Aserbajdsjans flag (med symbol)
 Belgiens flag
 Bulgariens flag
 Estlands flag
 Frankrigs flag
 Hollands flag
 Irlands flag
 Italiens flag
 Kroatiens flag (med symbol)
 Letlands flag
 Litauens flag
 Luxembourgs flag
 Moldovas flag (med symbol)
 Rumæniens flag
 Ruslands flag
 Serbiens flag (med symbol)
 Slovakiets flag (med symbol)
 Sloveniens flag (med symbol)
 Spaniens flag (med symbol)
 Tysklands flag
 Ungarns flag
 Østrigs flag

Nordamerika

 Bahamas' flag (med symbol)
 Barbados' flag (med symbol)
 Canadas flag (med symbol)
 El Salvadors flag (med symbol)
 Guatemalas flag (med symbol)
 Honduras' flag (med symbol)
 Mexicos flag (med symbol)
 Nicaraguas flag (med symbol)
 Saint Vincent og Grenadinernes flag (med symbol)

Sydamerika
 Argentinas flag (med symbol)
 Bolivias flag
 Colombias flag
 Ecuadors flag (med symbol)
 Paraguays flag (med symbol)
 Perus flag
 Venezuelas flag (med symbol)

Flag
Geografiske lister
Rumspringa

Rumspringa, (; staves også: Rumschpringe eller Rumshpringa) er betegnelsen for ungdomsårene, udtrykket benyttes i nogle Amish-samfund. Amish, der er en protestantisk kristen gruppe af anabaptister (voksendøbere), adskiller sig fra andre anabaptistgrupper. Rumspringa begynder normalt mellem 14-årsalderen og 16-årsalderen, og slutter, når de unge vælger at døbes i Amish kirken, eller forlade Amish-samfundet. Langt de fleste vælger dåb og forbliver i kirken. Ikke alle Amish-grupper anvender begrebet, som ikke forekommer i John Hostetlers udvidede diskussion om ungdomsårene blandt Amish, men i sekter der benytter begrebet, betragter de ældste i Amish perioden som en tid til frieri og finde en ægtefælle. En populær opfattelse er af fristelse er en institutionaliseret del af ungdomstiden, og de sædvanlige adfærdsmæssige begrænsninger er afslappede, så Amish-unge kan tilegne sig erfaringer og viden om ikke-Amishverdenen.

Nogle af Amish unge benytter perioden til at prøve grænser af, fx gennem alkohol eller hårde stoffer, samt et løssluppent forhold til sex.

Referencer 

Traditioner
Ungdom
Akademiet For Utæmmet Kreativitet

Akademiet For Utæmmet Kreativitet, i daglig tale AFUK, er et kreativt miljø i København bestående af AFUK Daghøjskolen, AFUK Produktionsskolen samt foreningerne Ørkenfortet, Innercirq og PAK - Professionelle Artister i København.
AFUK arbejder blandt andet inden for scenekunstformen "nycirkus".

Skolens forstander er AnneSophie Bergmann Steen og bestyrelsesformand er Knud Foldschack. Tidligere Kulturminister Uffe Elbæk har også siddet i bestyrelsen.

Skolen har baggrund i Gøglerskolen i begyndelse af 1990'erne. I 1996 tog skolen navneforandring til AFUK. Igennem mere end 15 år har AFUK forsøgt at opnå tilskud til oprettelse af en egentlig statsanerkendt NyCirkusuddannelse således at de studerende kunne modtage SU.
AFUK optager 10–15 unge hvert år på deres daghøjskolehold inden for nycirkus.

Skolen arbejder inden for et område der har haft vekslende offentlig støtte.
Kunstrådet har støttet nycirkus-genre, men droppede deres støtte. 
I 2008 bevilgede kulturminister Brian Mikkelsen en million kroner til information og formidling om nycirkus.
Under kulturminister Uffe Elbæk fik AFUK en øget støtte. Ved finanslovsforhandlingerne i 2012 sikrede Elbæk seks million til en nycirkus-uddannelse.
Institutionen var dog ikke eksplicit nævnt i finansloven, men kulturministeren mente at uddannelse nok ikke kunne placeres andre steder end på AFUK.
Elbæk støttede også institutionen ved at lægge fem af Kulturministeriets arrangementer i AFUK's lokaler.
Elbæks støtte blev til AFUK endte med at spille en rolle i hans afgang som kulturminister.
Støtten blev opfattet som nepotisme, dels fordi Elbæk havde siddet i institutionens bestyrelse, og dels fordi at hans partner er ansat på AFUK. 

AFUK har til huse i en gammel remise på Enghavevej, Sydhavnen tæt på Vestre Fængsel.

Da ungdomshuset på Jagtvej 69 blev nedlagt var der i 2008 forslag om at et nyt ungdomshus skulle indrettes i den gamle remise.

Forfatteren og journalisten Tine Bruun er uddannet fra AFUK.

Eksterne henvisninger 
 Akademiet For Utæmmet Kreativitets Hjemmeside

Henvisninger 

Uddannelsesinstitutioner i Danmark
Stenstrup (Helsingør Kommune)

Stenstrup er en mindre by i Nordsjælland med . Stenstrup er beliggende i Hornbæk Sogn nær Øresund to kilometer øst for Hornbæk, seks kilometer vest for Hellebæk og 11 kilometer nordvest for Helsingør. Byen ligger i Helsingør Kommune, som er beliggende i Region Hovedstaden.

Den tidligere landsby Saunte udgør nu den sydlige bydel af Stenstrup.

Historie 
Stenstrup går formentlig tilbage til middelalderen. Endelsen -strup viser, at der er tale om en torp, en udflytterbebyggelse.

Stenstrup talte i 1682 blot 3 gårde med 41,1 tdr dyrket land skyldsat til 13,02 tdr hartkorn.

Nogen bymæssig udvikling skete ikke før 2. verdenskrig. Landsbyens jorder beliggende syd for Hornbæk Plantage er blevet udstykket til sommerhusgrunde efter 2. verdenskrig.

I 2011 blev registreret 1.029 fastboende indbyggere.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),
 Lars Bjørn Madsen: En beskrivelse af Tikøb Sogn i året 1681; Helsingør Kommunes Museer 1997;
Gurre

Gurre er en landsby i Nordsjælland med . Gurre er beliggende i Tikøb Sogn øst for Gurre Sø seks kilometer vest for Helsingør og 42 kilometer nord for Københavns centrum. Byen tilhører Helsingør Kommune og er beliggende i Region Hovedstaden.

Gurre Kirke ligger i byen og Gurre Slot og Gurrehus er beliggende umiddelbart vest for byen. Gurre vil udgøre den østlige del af den kommende Nationalpark Kongernes Nordsjælland, og er med sine omgivende marker næsten indesluttet af skovene Nyrup Hegn, Teglstrup Hegn, Horserød Hegn, Gurre Vang og Krogenberg Hegn. Også spejdercentret Gurredam og lokalbryggeriet Gurre Bryghus er beliggende i Gurre.

Historie 
Gurre landsby bestod i 1682 af 7 gårde og 3 huse med jord. Det samlede dyrkede areal udgjorde 39,1 tønder land skyldsat til 15,31 tønder hartkorn. Dyrkningsformen var alsædebrug.

Gurre havde i 1976 310 indbyggere, i 1981 299 indbyggere.

Gurre udviklede sig som en lille vejby i vejkrydset mellem den øst-vestgående vej fra Helsingør til Tikøb og den nord-sydgående vej fra Espergærde til Hellebæk. Det var dog først efter kommunalreformen i 1970, at der blev udlagt et mindre samlet boligkvarter.

Senere anlagdes Skindersøvej som omfartsvej øst om byen som aflastning for den gamle Hellebækvej gennem byen.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),
 Lars Bjørn Madsen: En beskrivelse af Tikøb Sogn i året 1681; Helsingør Kommunes Museer 1997;
Langesø (Helsingør Kommune)

Langesø er en landsby i Nordsjælland med . Langesø er beliggende øst for Esrum Sø og vest for Gurre Sø tre kilometer nord for Tikøb, 12 kilometer vest for Helsingør og 47 kilometer nord for Københavns centrum. Bebyggelsen tilhører Helsingør Kommune og er beliggende i Tikøb Sogn.

Kilder 

Byer i Helsingør Kommune
Langesø

Langesø kan henvise til flere stednavne i Danmark:
 Langesø (Helsingør Kommune) – landsby i Tikøb Sogn
 Langesø (Lolland Kommune) – bebyggelse, ejerlav i Vesterborg Sogn, Lolland Kommune
 Langesø (Nordborg) – et kvarter i byen Nordborg, Havnbjerg Sogn
 Langesø (herregård) – hovedgård i Vigerslev Sogn, Nordfyns Kommune
 Langesø (Nordfyns Kommune) – sø ved Morud i Nordfyns Kommune
 Langesø Plantage – plantage i Tikøb Sogn
 Langesø Skovhave – bebyggelse i Vesterborg Sogn
Alcubierre-drev

Et Alcubierre-drev er et hypotetisk warp-drev, som er i stand til at flytte et rumfartøj gennem rumtiden med hastigheder større end lysets (dog ikke lokalt) ved at krumme rumtid, således at rummet foran drevet trækkes sammen og rummet bagved drevet udvides, hvormed en warpbobbel, en slags bølge, skabes. Dette giver ikke fartøjet i sig selv fremdrift, men bevæger i stedet selve rummet omkring fartøjet. Alcubierre-drevet ville være i stand til at flytte fartøjet med overlyshastighed samtidig med at overholde Einsteins relativitetsteori.

I 1994 foreslog den mexikanske fysiker Miguel Alcubierre en metode til at strække rumtiden i en bølgebevægelse, som teoretisk ville trække rumtiden sammen foran et rumfartøj og få rumtiden bagude til at udvide sig. Rumfartøjet ville ride på denne bølge inde i warp-boble–området som vist i den illustrerede flade rumtid. Da rumfartøjet ikke bevæger sig indeni i denne boble, men bliver ført med rumtidsområdet, som selv bevæger sig, vil relativistiske effekter såsom tidsdilation ikke finde sted, som de vil med rumfartøjer, som bevæger sig med høj hastighed gennem en flad rumtid. 

Kvantemekanik forbyder ikke “rumtidsgenveje” baseret på Alcubierre-drev.

En artikel af José Natário offentliggjort i 2002, viste at det ville være umuligt for rumfartøjet at sende signaler til warp-boble forenden, hvilket betyder at besætningen ikke ville kunne styre eller stoppe rumfartøjet.

Harold G. White mente i 2012 at man kunne realisere Alcubierre drevet med betydeligt mindre masse end tidligere beregnet.

I år 2021 har to forskere Alexey Bobrick og Gianni Martire fundet en matematisk løsning på et Alcubierre-drev, som ikke har behov for negativ energi. Den ene artikel (Alexey Bobrick og Gianni Martire) kan teoretisk kun opnå under-lyshastighed med sin løsning - og den anden artikel (Erik Lentz) kan teoretisk opnå overlyshastighed.

Se også
 100 Year Starship
 Elektrodeløs plasma-motor

Kilder/referencer 

  See also the 
  See also the 
  Apparently a popular book by a science writer, on space travel in general.
 T. S. Taylor, T. C. Powell, "Current Status of Metric Engineering with Implications for the Warp Drive," AIAA-2003-4991 39th AIAA/ASME/SAE/ASEE Joint Propulsion Conference and Exhibit, Huntsville, Alabama, July 20-23, 2003
 H. E. Puthoff, "SETI, the velocity-of-light limitation, and the Alcubierre warp drive: an integrating overview," Physics Essays 9, 156-158 (1996).

Eksterne henvisninger 
 The Alcubierre Warp Drive by John G. Cramer
 The warp drive: hyper-fast travel within general relativity – Alcubierre's original paper (PDF File)
 Marcelo B. Ribeiro's Page on Warp Drive Theory
 A short video clip of the hypothetical effects of the warp drive.
 youtube.com: Alcubierre drive passing in front of Earth

Fremdrift af rumfartøjer
Relativitetsteori
Hypoteser
Science fiction
Fiktive maskiner
Lucas Barrios

Lucas Ramón Barrios Cáceres (født 13. november 1984 i Buenos Aires, Argentina) er en argentinsk/paraguayansk fodboldspiller, der spiller som angriber hos Argentinos Juniors i den argentinske liga. Han har tidligere spillet for bl.a. FC Atlas i Mexico og chilenske Colo-Colo, for det tyske storhold Borussia Dortmund, Spartak Moskva i Rusland samt franske Montpellier.

Landshold 
Barrios besidder både et argentinsk og paraguayansk statsborgerskab, men valgte at repræsentere det paraguayanske landshold som senior. Han debuterede for holdet den 25. maj 2010 i et opgør mod Irland, og var en del af landets trup til VM i 2010 i Sydafrika.

Eksterne henvisninger 
 Weltfussball.de spillerinfo

Fodboldspillere fra Argentina
Deltagere ved verdensmesterskabet i fodbold 2010
Fodboldspillere fra Paraguay
Fodboldspillere fra Argentinos Juniors
Fodboldspillere fra Borussia Dortmund
Fodboldspillere fra FC Spartak Moskva
Fodboldspillere fra Cobreloa
Fodboldspillere fra Colo-Colo
Fodboldspillere fra Montpellier HSC
Fodboldspillere fra Palmeiras
Fodboldspillere fra Grêmio Foot-Ball Porto Alegrense
Kara DioGuardi

Kara Elizabeth DioGuardi (født 9. december 1970 i Ossining, New York, USA) er en amerikansk sangskriver, pladeproducer og sanger af albansk og italiensk afstamning.

Hun skriver popmusik og har skrevet sange for Celine Dion, Hilary Duff, Kelly Clarkson, Carrie Underwood, Anastacia, Enrique Iglesias, Backstreet Boys, Ashlee Simpson, Gwen Stefani, Pussycat Dolls, Ashley Tisdale, Christina Aguilera, Britney Spears og mange flere. 

Frem til 2009 har hun bidraget til 39 musikalbum som har vært på Billboard Top 200 albumlisten i USA. Hun har hovedsagelig skrevet for amerikanske kvindelige artister inden for pop-genren. I 2000 skrev hun sangen «Spinning Around» for Kylie Minogue sammen med Paula Abdul, som hun er dommer sammen med i den ottende sæson af American Idol. Sangen kom på førstepladsen i Storbritannien.

I 2008 blev hun executive vice president for talentudvikling ved Warner Bros. Records og har indgået aftale med artister som Jason Derülo og Iyaz.

Kara DioGuardi har også sit eget band sammen med Dave Stewart som hedder Platinum Weird.

Hun er beslægtet med TV-veteranen Regis Philbin, opført i Guinness Rekordbog for flest antal timer på TV. Hun giftede sig den 5. juli 2009 med Mike McCuddy i Maine, New England.

Noter

Eksterne henvisninger 
 Offisielle Hjemmeside
 

Sangskrivere fra USA
Personer fra New York
Platinum Weird

Platinum Weird er en musikgruppe dannet i 2004, bestående af Dave Stewart (fra Eurythmics) og Kara DioGuardi fra American Idol.

Gruppen var formål for en mockumentary, som hævdede at gruppen var fra 1974.

Diskografi 
- Make Believe ('74 recordings) (2006) 
- Platinum Weird (TBA) 

Musikgrupper fra Storbritannien
Ossining

Ossining er en by i Westchester County i delstaten New York i USA. Indbyggertallet i 2000 var 36.534. Byen, som ligger 50 km nord for New York City, er kendt for fængslet Sing Sing.

Kara DioGuardi, der er dommer på den 8. sæson af American idol, er født og opvokset i byen.

Byer i New York
Westchester County

Westchester County er et county i den amerikanske delstat New York. Westchesters areal udgør 1.295 km², og har en befolkning på 923.459, som vurderes at være øget med 2,3 procent til 968.802 i 2013. Den blev etableret i året 1683, og er opkaldt efter Chester i England. Det administrative centrum for Westchester County er byen White Plains.

Byer 
Der er seks større byer i Westchester County:
 Mount Vernon
 New Rochelle
 Peekskill
 Rye
 White Plains
 Yonkers

Personer fra Westchester County 

 Nicole Eisenman (1965-), kunstmaler, voksede op i Scarsdale (Westchester County)

Referencer

Eksterne henvisninger 
 Officiel hjemmeside

Counties i New York
David Diamond

David Leo Diamond (født 9. juli 1915 i Rochester, New York, død 13. juni 2005 i Brighton, New York) var en amerikansk komponist. Han studerede komposition på Cleveland Institute of Music og Eastman School of Music. Han modtog undervisning hos Roger Sessions i New York og hos Nadia Boulanger i Paris. Diamond komponerede i tonal og modal stil. Han har skrevet 11 symfonier, 3 violinkoncerter, 10 strygekvartetter og kammermusik. Hans mest kendte værk er Rounds for strygere (1944). Han hører til sin generations førende komponister.

Udvalgte værker 

 Symfoni nr. 1 (1940) - for orkester
 Symfoni nr. 2 (1942–1943) - for orkester
 Symfoni nr. 3 (1945) - for orkester
 Symfoni nr. 4 (1945) - for orkester
 Symfoni nr. 5 (1947–1964) - for orkester
 Symfoni nr. 6 (1951) - for orkester
 Symfoni nr. 7 (1957) - for orkester
 Symfoni nr. 8 (1958–1960) - for orkester
 Symfoni nr. 9 (1985) - for orkester
 Symfoni nr. 10 (1987, Rev. 2000) - for orkester
 Symfoni nr. 11 (1989–1991) - for orkester
 Koncertstykke (1939) - for stort orkester 
 "Runder" (1944) - for strygeorkester
 "Elegi til minde om Maurice Ravel" (1937) - for orkester
 3 Violinkoncerter (1937, 1947, 1976) - for violin og orkester
 10 Strygekvartetter (1940-1968) 
 "TOM" (1936) - ballet

Komponister fra USA
Personer fra New York
Jøder fra USA
Don Gillis

Donald Eugene Gillis (17. juni 1912 i Cameron, Missouri – 10. januar 1978 i Columbia, South Carolina) var en amerikansk komponist, dirigent, trombonist og musikpædagog.

Gillis flyttede som ung til Fort Worth, Texas, og studerede trombone på Texas Christian University (1935). Han tog herefter en masters degree i komposition på North Texas State University i (1943). Gillis komponerede mange orkesterværker, 11 symfonier, koncertmusik, 6 strygekvartetter, operaer etc. Hans mest berømte værk er symphony 5½ " a symphony for fun " (symfoni for sjov), som blev uropført i (1947) af Arturo Toscanini og NBC Symphony Orchestra. Gillis var tillige medstifter af det berømte radio orkester Symphony of the Air.

Udvalgte værker 

 Symfoni nr. 1 "En amerikansk Symfoni" (1939-1940) - for orkester
 Symfoni nr. 2 "Troens Symfoni" (1940) - for orkester
 Symfoni nr. 3 "En symfoni for gratis mænd" (1940-1941) - for orkester
 Symfoni nr. 4 "Pionererne" (1943) - for orkester
 Symfoni nr. 5 "Til minde" (1944-1945) - for orkester
 Symphony 5½ "En symfoni for sjov" (1944-1945) - for orkester
 Symfoni nr. 6 "USA fra midten af århundredet" (1947) - for orkester
 Symfoni nr. 7 "En fortælling om Prærie skolen" (1948) - for orkester
 Symfoni nr. 8 "En danse Symfoni" (1950) - for orkester
 Symfoni nr. 9 "stjernespanglet banner Symfoni" (1951) - for orkester
 Symfoni nr. 10 "X" "Store D" (1967) - for orkester
 6 strygekvartetter (1936-1947)
 "Prærie digt" (1943) (Symfonisk tonedigtning) - for orkester

Eksterne henvsininger 
 om Don Gillis på www.musicweb-international.com 

Komponister fra USA
Personer fra Missouri
Carl Vine

Carl Vine (født 8. oktober 1954 i Perth, Australien) er en australsk komponist.

Vine studerede komposition på University of Western Australia , inden han i 1975 flyttede til Sydney.
Her arbejdede han freelancede som pianist og komponist for en række teatre og danseselskaber.

Han har komponeret 8 symfonier , 7 koncerter ( bl.a. en opsigtsvækkende klaver koncert), musik til film / tv (bl.a. "Love me Sweet" fra tv serien the Battlers), teater , elektronisk musik og kammermusik.

Vine komponerer i en moderne melodisk klassisk stil, og hører til blandt de ledende australske komponister.

I 2005 fik han Don Banks Music Award en af de højeste priser man kan tildeles i Australien for kunst og musik. Vine bor i dag i Sydney , og har været kunstnerisk leder af Huntington Estate Music festival.

Udvalgte værker 

 Symfoni nr. 1 "Mikro' Symfoni" (1986) - for orkester
 Symfoni nr. 2 (1988) - for orkester
 Symfoni nr. 3 (1990) - for orkester
 Symfoni nr. 4.2 (1993-1998) - for orkester
 Symfoni nr. 5 "Percussion" (1995) - for slagtøj og orkester
 Symfoni nr. 6 "Koral" (1996) - for kor og orkester
 Symfoni nr. 7 "Scener fra det daglige liv" (2008) - for orkester
 Symfoni nr. 8 "Det fortryllede væv" (2018) - for orkester
 Klaverkoncert nr. 1  (1997) - for klaver og orkester
 Klaverkoncert nr. 2 (2012) - for klaver og orkester
 Slagtøjskoncert (1987) - for slagtøj og orkester
 Obokoncert (1996) - for obo og orkester
 Cellokoncert (2004) - for cello og orkester
 Violinkoncert (2011) - fo violin og orkester
 Orkesterkoncert (2014) - for orkester
 "The Battlers" (kæmperne) (1994) - tv-serie
 "The Potato Factory" (Kartoffel fabrikken) (2000) - tv-serie

Kilde 
 Om Carl Vine på musicweb-international.com 

Komponister fra Australien
Personer fra Perth
Ross Edwards

Ross Edwards (født 23. december 1943 i Sydney, Australien) er en australsk komponist. Han er uddannet ved Sidney Concervatorium of Music og tog sin magistergrad på Adelaide University. Hans mest kendte værker er klaverkoncerten Symphony Da Pacem Domine (nr. 1) i symfoni, og en violinkoncert.

Udvalgte værker 

 Symfoni nr. 1 "Giv fred herre" (1991) - for orkester
 Symfoni nr. 2 "Jordens åndelige sange" (1996-1997) - for sopran og orkester
 Symfoni nr. 3 "Mater Magna" (1998-2000) - for orkester
 Symfoni nr. 4 "Stjerne sang" (2001) - for kor og orkester
 Symfoni nr. 5 "Det forjættede land" (2004-2005) -  for børnekor og orkester
 Violinkoncert "Maninyas" (1981-1988) - for violin og orkester
 Klaverkoncert (1982) - for klaver og orkester
 Obokoncert "Fugleånden drømmer" (2002) - for obo og orkester

Kilde 
 Om Ross Edward på Musicweb-international.com 

Komponister fra Australien
Personer fra Sydney
Peggy Glanville-Hicks

Peggy Winsome Glanville-Hicks (født 29. december 1912 i Melbourne, Australien - død 25. juni 1990 i Sydney, Australien) var en australsk komponist.

Hicks begyndte allerede som 15 årig at studere komposition hos Fritz Hart i Melbourne.

Fra (1931 – 1936 ) studerede hun på Royal College of Music i London. Hun studerede klaver hos Arthur Benjamin, komposition hos Ralph Vaughan Williams, og direktion hos Constant Lambert og Malcolm Sargent.

Blandt hendes værker er: Sinfonia da Pacifica, Etruscan Concerto, Concerto Romantico og en Harpe Sonate, som blev uropført af Nicanor Zabaleta (1953).

Hun flyttede til USA, hvor hun blev kritiker for New York Herald Tribune i årene 1949 – 1958. Hun flyttede herefter til Grækenland, hvor hun boede i årene 1950-1976, hvorefter hun flyttede tilbage til USA, for så i 1980 at slå sig ned i Australien til sin død i 1990.

Udvalgte værker 

 "Stillehavets Symfoni" (1952-1953) - for orkester
 3 Gymnopedier (1953) - for obo, cembalo, harpe og strygeorkester
 "Etruskisk koncert (1956) - for klaver og kammerorkester
 "Romantisk koncert (1956) - for bratsch og kammerorkester
 Harpe sonate (1950) - for harpe
 "De transponerede hoveder" "Legende fra Indien" (1953) - opera
 "Caedmon" (1933) - opera
 "Breve fra Morocco" (1952) - for tenor og lille orkester
 "Masken af den vilde mand" (1958) - ballet
 "Den glitrende port" (1957) - opera
 "Saul & og heksen fra Endor" (1964) - tv ballet
 "Tragisk" fejring (1966) - ballet

Kilde 
 Om Peggy Glanville-Hicks på musicweb-international.com 

Komponister fra Australien
Personer fra Melbourne
Peter Sculthorpe

Peter Joshua Sculthorpe (født 29. april 1929 i Launceston, Tasmanien, Australien - død 8. august 2014) var en australsk komponist.

Han begyndte at komponere som 7-årig, i perioden 1946-1950 studerede han på Melbourne Concervatorium, og vendte tilbage til Tasmanien og fik et stipendium til at studere på Oxford University.

Hans lærer var Egon Wellesz.

Peter Scultorpe komponerede i mange genrer, men var mest modernist. Han regnes blandt de ledende komponister i sin generation.

Værker 
 Sun Music 1
 Sun Music 2
 Sun Music 3
 Sun Music 4
 Music For Japan
 Mangrove
 Earth Cry
 Kakado
 Memento Mori
 From Oceania
 Mangro For Ochestra
 Port Essington for stings & String Trio
 Small Town
 Requiem
 Birthday of Thy King
 Elegy For String & Solo Violin

Komponister fra Australien